|  |
| --- |
| Projektas |
| Pagėgių savivaldybės taryba **sprendimas**  **dėl pritarimo PARAIŠKOS 2014–2020 METŲ INTERREG V-A LIETUVA − LENKIJA BENDRADARBIAVIMO PROGRAMOS RENGIMUI, PROJEKTŲ VEIKLŲ VYKDYMUI IR LĖŠŲ SKYRIMUI** |
| 2018 m. gegužės 10 d. Nr.T1-89 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, atsižvelgdama į 2014–2020 metų Interreg V-A Lietuva − Lenkija bendradarbiavimo **programos 2018 m. balandžio 3 d. paskelbtą 3-ąjį kvietimą teikti paraiškas,** Pagėgių savivaldybės taryba n u s p r e n d ž i a:

1. Pritarti dalyvavimui partnerio teisėmis paraiškos rengime ir projekto veiklų vykdyme, pagal 2014−2020 m. Interreg V-A Lietuva − Lenkija bendradarbiavimo programos IV prioritetinę kryptį „Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas“, veiklos sričiai, skirtai gerinti viešųjų paslaugų teikimą Pagėgių savivaldybės senyvo amžiaus gyventojams.
2. Numatyti 2019–2020 m. Pagėgių savivaldybės biudžete 15 procentų piniginių lėšų projekto vykdymui nuo projekto vertės dalies tenkančios Pagėgių savivaldybei.
3. Įgalioti Pagėgių savivaldybės administracijos direktorių pasirašyti projekto dokumentus, projekto partnerystės ir paramos sutartis.

4. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Finansų skyriaus vedėja Rūta Fridrikienė

Kalbos ir archyvo tvarkytoja Laimutė Mickevičienė

Parengė Loreta Razutienė,

Strateginio planavimo skyriaus vedėjo pavaduotoja

Pagėgių savivaldybės tarybos

veiklos reglamento

2 priedas

**dėl pritarimo PARAIŠKOS 2014–2020 METŲ INTERREG VA LIETUVA - LENKIJA BENDRADARBIAVIMO PROGRAMOS 3 KVIETIMUI RENGIMUI, PROJEKTŲ VEIKLŲ VYKDYMUI IR LĖŠŲ SKYRIMUI**

(Tarybos sprendimo projekto pavadinimas)

**AIŠKINAMASIS RAŠTAS**

**2018-05-09**

(Data)

1. ***Parengto projekto tikslai ir uždaviniai***

Sprendimo tikslas – pritarti projekto rengimui ir projekto veiklų vykdymui pagal 2014-2020 m.

Interreg V-A Lietuva – Lenkija bendradarbiavimo programos IV prioritetą „Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas“, veiklos sričiai skirtai gerinti viešųjų paslaugų teikimą Pagėgių savivaldybės senyvo amžiaus gyventojams, sutvarkant ir įrengiant slaugos lovas savivaldybės Pirminės sveikatos priežiūros centre. Projektas rengiamas, siekiant gauti finansinę paramą iš 2014-2020 m.

Interreg V-A Lietuva – Lenkija bendradarbiavimo programos, kad užtikrinti integruotą ir kokybišką sveikatos paslaugų teikimą Pagėgių savivaldybės senyvo amžiaus gyventojams. Taip pat

pasidalinti patirtimi sveikatos paslaugų teikimo srityje su partneriais Lietuvoje ir Lenkijoje.

1. ***Kaip šiuo metu yra sureguliuoti projekte aptarti klausimai***

Sprendimo projekto rengimą įtakoja Lietuvos Respublikos vietos savivaldos įstatymo 16 straipsnio 2 dalies 40 punktas, bei 2014−2020 m. Interreg V-A Lietuva - Lenkija bendradarbiavimo programa.

Projektas planuojamas ir rengiamas kartu su partneriais iš Lenkijos. Šiuo metu yra bendraujama su partneriais, aptariamos galimos veiklos, resursai ir valdymas.

1. ***Kokių teigiamų rezultatų laukiama***

Įgyvendinus projektą, tikimasi: sutvarkius ir įrengus slaugos lovas, pasidalinus patirtimi ir pagilinus žinias sveikatos srityje, pagerėjusio kokybiško ir integruoto sveikatos paslaugų teikimo Pagėgių savivaldybės senyvo amžiaus gyventojams.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų projekto pasekmių nenumatoma.

1. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nenumatoma.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Prireikus pakeitimų juos rengtų savivaldybės administracija ir Pagėgių savivaldybės PSPC.

1. ***Ar reikalinga atlikti sprendimo projekto antikorupcinį vertinimą.***

Taip.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Projekto vykdytojai - Pagėgių savivaldybės administracijos Strateginio planavimo ir investicijų ir Buhalterinės apskaitos skyriai.

Planuojama projekto vertė tenkanti Pagėgių savivaldybei apie 250 000,00 Eurų. Planuojamas reikalingas indėlis prisidėjimui prie projekto apie 37.500.000,00 Eurų iš kurių 7,5 procento galima susigrąžinti iš VRM bendrojo finansavimo lėšų.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Projektui įgyvendinti reikalingos veiklos planuojamos, o lėšos skaičiuojamos. Finansavimo Šaltiniai – ES parama -85 proc., savivaldybės biudžeto lėšos – 15 proc., iš kurių susigrąžinamos 7,5 proc. bendrojo finansavimo (VRM) lėšos.

1. ***Projekto rengėjas ar rengėjų grupė.***

Sprendimo projekto rengėja – Strateginio planavimo ir investicijų skyriaus vedėjo pavaduotoja Loreta Razutienė.

1. ***Kiti, rengėjo nuomone, reikalingi pagrindimai ir paaiškinimai.***

Nėra.

Strateginio planavimo ir investicijų

skyriaus vedėjo pavaduotoja \_\_\_\_\_\_\_\_\_\_\_\_\_\_\_ Loreta Razutienė\_

(Rengėjo pareigos) (Parašas) (Rengėjo varas, pavardė)